S p r á v a
zo zahraničnej pracovnej cesty

1. Účastník ZPC:
		
Titul, meno a priezvisko:	RNDr. Boris Ďuriš	
Pracovisko:	UIPŠ ŠVS Bratislava	
Pracovné zaradenie:	Riaditeľ odboru ŠVS	
Znalosť jazykov:	AJ, NJ	

2. Zahraničná pracovná cesta:
Štát:	Belgicko	
Mesto:	Brusel	
Vykonaná v doch:	21.5.-23.5.2012	
Prijímajúca organizácia:	Tematická pracovná skupina pri Európskej komisii IKT a vzdelávanie ( TWG ICT and education)	
Účel cesty:	Účasť na pracovnom rokovaní skupiny IKT a vzdelávanie	
Spôsob financovania:	MŠVVaŠ SR (letenka, ubytovanie, stravné, cestovné)	
		
3. Rámcový program pobytu: 
·         21.05.2012 prílet do Bruselu
·         22. 5.2012 účasť na rokovaní skupiny IKT a vzdelávanie, hlavným obsahom bola pokračovanie v diskusii ohľadne koncepcie pracovne nazvanej „kreatívna trieda“, práca v tematických skupinách vytvorených na predchádzajúcom stretnutí. Poobede boli  prednášky k téme: „otvorené vzdelávanie“.
·        23.5.2012 pokračovanie stretnutia podľa programu – ukážka v oblasti eUčebníc (iPad fy. Apple), poobede bol načrtnutý program konferencie ministrov školstva EÚ v decembri 2012.  Večer návrat let z Bruselu do Viedne a návrat do Bratislavy

4. Stručný priebeh rokovaní, resp. študijného pobytu:
	Počas oboch dní v rámci rôznych prezentácií boli prezentované štúdie, prednášky. Počas nich resp. následne v diskusiách zaznelo množstvo zaujímavých a podnetných myšlienok, poprípade boli prezentované rôzne národné projekty resp. konferencie. Na minulých stretnutiach tejto skupiny boli identifikované a rozpracované 4 hlavné oblasti, ktoré sa analyzujú resp. prebiehajú výskumy a štúdie, ktoré jednotlivé oblasti pokrývajú. Tieto skupiny sú 1.E-obsah, kurikulum a OER(open educational recources); 2. Modely integrácie IKT do vzdelávania (1-1, ipad...), 3.vyučovacie a vzdelávacie postupy príklady, 4. Assessment a e-portfolio. 
Na úvod vystúpila p. Carla Pereira a oboznámila zúčastnených s výstupom z predchádzajúceho stretnutia skupiny (príloha TWG3/01). 
Následne bola prezentovaná štúdia IPTS (Institute for perspective Technologies studies), ktoré sa týkali koncepcie „Creative classrooms“ (CCR) – tvorivé triedy(TWG3/02). 
Ďalším bodom programu bola prezentácia p.Johannesena o Horizon projekte viac na www.nmc.org/horizon-project a v materiály TWG3/03. 
Lieve van den Brande informovala o výzve EK – podpora implementácie inovatívnych vzdelávacích prostredí s využitím IKT (nazývaných CCR). Výzva by mala byť publikovaná 1.júna 2012 a uzávierka prihlášok by mala byť koncom septembra. (príloha TWG03/04). 
Ako je spomenuté v úvode boli vytvorené 4 pracovné skupiny. Ja som sa zúčastnil  diskusii v 1. skupine. V skupine došlo k zhode, že učitelia potrebujú podporné školenia na digitálnu gramotnosť. Problémom sa ukazuje niečo ako on-line podpora vo vyučovacom procese. Jedno z navrhovaných riešení bolo vytvoriť rolu IKT koordinátora na škole (v rámci oddelenia rozvoja informatizácie regionálneho školstva u nás je to rola garanta), ktorý by podľa veľkosti školy a kvantity IKT na škole mal znížený úväzok resp. pri veľkom počte IKT by ho nemal vôbec. V prípade, že by bol len koordinátorom, tak by sa zúčastňoval na rôznych hodinách, kde by spolupracoval s učiteľom (samozrejme by využívali IKT na týchto hodinách), ktorý vyučuje daný predmet. 
Následne sa rozdiskutovala téma kurikula – viac menej sme sa zhodli, že v národných kurikulách je nutné špecifikovať využívanie IKT v  jednotlivých predmetoch. Ukazuje sa, že problémom je presadenie využívania IKT do vyučovacej praxe na školách. Niekde to nechávajú na slobodnej voľbe, ale zastávajú názor, že je potrebné učiteľov informovať, aké sú jednak možnosti IKT a tiež ukážky príkladov využitia IKT v rôznych predmetoch.
  Poobede program pokračoval diskusiou na tému modernizácia vzdelávacích a vyučovacích systémov. Diskutovalo sa na témy aké výstupy majú vzdelávacie systémy krajín EÚ vytvárať, ako zvýšiť ich otvorenosť a flexibilitu, hľadať spôsoby financovania (partnerstvá s privátnym sektorom) v časoch vážnych finančných obmedzení. Aj napriek tomu sa ukazuje, že čím skôr sa vložia financie do modernizácie tým je to efektívnejšie. V niektorých krajinách spolufinancujú zavádzanie IKT pomocou nadácii, poprípade vytvárajú partnerstvá medzi školstvom, tréningovými centrami, zamestnávateľmi a odbormi. Je veľa faktorov, ktoré sú rozhodujúce pre úspech, ale stále sa ukazuje sa, že jedným z najvýznamnejších je flexibilný schopný učiteľ. (príloha TWG3/05). 
V rámci diskusie nás pani Carla Pereira informovala o rámcoch politiky EÚ do roku 2020 (príloha TWG3/06). 
Na záver nás pán Yves Punie informoval o novej štúdii na ktorej začnú pracovať v októbri 2012 (príloha TWG3/07).   
23.mája sme v priestoroch EUN absolvovali tematické dopoludnie eUčebnice, kde firma Apple predvádzala trendy v oblasti transformácie vyučovania a učenia sa. Boli predvedené iPady vo výuke – model 1:1 čiže každý žiak mal k dispozícii jedno zariadenie.  Predviedli nám aj zaujímavé ukážky využitia ipadu. (softvérové resp. hardvérové externé zariadenia – rôzne meracie zariadenia, analyzátory a pod.) 
 Poobede zástupcovia Nórskeho a Cyperského ministerstva školstva informovali účastníkov mítingu o Konferencii ministrov školstva v Oslo. Konferencia bude 9-11. decembra. Bude potrebné aby naše ministerstvo stanovilo prioritnú oblasť vo využívaní nových technológii vo vzdelávaní a v stratégiách, v oblasti metodiky vzdelávania, kurikúl a vzdelávacích praktík alebo v oblasti udržateľného rastu (s dôrazom na priority EÚ: „Digitálna agenda“, „Nové zručnosti a Pracovná agenda“, „Mládež v pohybe”). V prípade našej účasti by minister predniesol príspevok, ktorý by vyjadroval  priority Slovenska v predmetnej oblasti (príloha TWG3/08).
5. Odporúčané závery:
Prijať v oblasti IKT a vzdelávanie stratégiu ďalšieho rozvoja, nasadenia a efektívneho využívania týchto technológií v školách. Na konferencii ministrov školstva v Oslo v termíne 9.-11. decembra 2012 predniesť víziu resp. stratégiu ministerstva v tejto oblasti.
6. Prehľad prinesenej dokumentácie a miesto jej uloženia:
Materiály som odovzdal sekcii informatiky MŠVVaŠ SR, ktorá ma na túto cestu delegovala. V prípade, že mi budú zaslané aj elektronicky budú k dispozícii na vyžiadanie na adrese – boris.duris@uips.sk
7. Osobitne vyhodnotený očakávaný prínos ZPC:
Vzájomná výmena resp. získanie poznatkov z iných krajín EÚ v oblasti zavádzania IKT do vzdelávania. Spoluúčasť na tvorbe materiálu s ostatnými členskými štátmi.
8. Spôsob zverejnenia výsledkov ZPC, prenos získaných informácií:

Súhlasím so zverejnením správy na internete

Správu vypracoval: 		RNDr. Boris Ďuriš
Dátum: 			Bratislava 31. máj 2012

Správu schválil: